Държавен вестник, бр. 97, 2012 г., стр. 94

СТР.  94	
Д Ъ Р Ж А В Е Н  В Е С Т Н И К 	
БРОЙ  97
се изпълняваха от Главна дирекция „Гражданска 
защита“ в структурата на МВР. С изменение на 
Закона за МВР (изм., ДВ, бр. 88 от 2010 г.; в сила от 
1.01.2011 г.) и на Правилника за прилагане на Закона 
за МВР (изм., ДВ, бр. 7 от 21.01.2011 г.) се създава 
Главна дирекция „Пожарна безопасност и защита 
на населението“ (ГДПБЗН), която е национална 
специализирана структура на МВР за осигуряване 
на пожарна безопасност, спасяване и защита при 
бедствия. Дирекцията включва бившите Главна 
дирекция „Гражданска защита“ (ГДГЗ) и Главна 
дирекция „Пожарна безопасност и спасяване“. 
В съответствие със Закона за водите защитата 
от вредното въздействие на водите се разделя на 
оперативна и постоянна. По отношение на посто­
янната защита функциите на ГДПБЗН включват 
участие в Междуведомствената комисия за въз­
становяване и подпомагане към Министерския 
съвет, която финансира дейностите за поддържане 
проводимостта на речните легла и участие чрез 
областните си управления в междуведомствените 
комисии за почистване на речните легла към кмета 
на общината (когато почистването е в границите 
на урбанизираната територия) и към областния 
управител (извън границите на урбанизираните те­
ритории). Оперативната защита се осъществява при 
наводнения, ледови явления и природни бедствия, 
причинени от води, и се ръководи от органите 
на Министерството на вътрешните работи – по-
конкретно от ГДПБЗН. Оперативната защита се осъ­
ществява в съответствие с авариен план за действие. 
Аварийните планове се изработват от собствениците 
или ползвателите на водностопанските системи и 
хидротехническите съоръжения и се съгласуват с 
органите на Министерството на вътрешните работи. 
ГДПБЗН контролира изготвянето на аварийните 
планове, прави предписания за актуализиране на 
аварийните планове и осъществява контрол върху 
изпълнението на предписанията по тях. 
В Правилника за прилагане на Закона за МВР 
са описани функциите на ГДПБЗН по оператив­
ната защита – превантивна дейност; превантивен 
контрол; неотложни аварийно-възстановителни 
работи, оперативна защита при наводнения и 
операции по издирване и спасяване.
В изпълнение на разпоредбите на Закона за 
защита при бедствия ГДПБЗН – МВР изпълнява 
задачи по Националната програма за защита при 
бедствия 2009 – 2013 г. (приета с Протокол № 21 
на МС от 28.05.2009 г.) и годишните планове към 
нея. В Плана за изпълнение на програмата за 
2011 г. задачите на Главната дирекция, които имат 
отношение към предмета на настоящия анализ, 
включват: създаване на система от аварийни праго­
ви стойности за нивата на реките при наводнения; 
мониторинг, ремонт, поддръжка и изследване на 
водоизточниците от дълбоки сондажи и разчети за 
тяхното ползване при извънредни ситуации; над­
граждане на АСУ на база данни за пространствена 
информация съгласно изискванията на Директива 
2007/2/ЕС INSPIRE, свързана с превантивната 
дейност при бедствия.
Функциите на ГДПБЗН включват също мо­
ниторинг на обстановката по гражданска защита 
в страната и в чужбина, ранно предупреждение 
и оповестяване на органите на изпълнителната 
власт и населението при бедствия, координация на 
Единната спасителна система при провеждане на 
спасителни операции, координиране на обучението 
за действие при бедствия, оказване на методическа 
и експертна помощ по защита при бедствия на 
териториалните органи на изпълнителната власт.
ГДПБЗН – МВР участва в Междуведомствената 
комисия за възстановяване и подпомагане чрез 
даване на становища от органите на ГДПБЗН 
по предложенията на териториалните органи на 
изпълнителната власт за включване на дейности 
по поддържане проводимостта на речните легла в 
годишните планове за изпълнение на Националната 
програма за защита при бедствия.
Чрез своя Ситуационен център ГДПБЗН – МВР 
изпълнява функциите на национална оперативна 
точка за 24/7 връзка с Центъра за мониторинг 
и информация (MIC) на Европейската коми­
сия, Ситуационния център за извънредни ситуа­
ции на Съвета на Европейския съюз (SITCEN), 
Евроатлантическия координационен център за 
реагиране при бедствия (EADRCC) на НАТО, 
Офиса за координация на хуманитарните дей­
ности на ООН (UN OCHA) и други регионални 
споразумения, като: Инициативата за превенция 
и готовност при бедствия за Югоизточна Европа 
(DPPI-SEE), Съвета за гражданско-военно ава­
рийно планиране в Югоизточна Европа (CMEP 
SEE Council) и Организацията за Черноморско 
икономическо сътрудничество (BSEC).
При изпълнение на своите функции и задачи в 
областта на предпазване от вредното въздействие 
на водите ГДПБЗН – МВР работи в сътрудни­
чество със: 
· Министерство на околната среда и водите 
и неговите териториални структури (басейнови 
дирекции, РИОСВ)
· Министерство на здравеопазването и неговите 
териториални структури (РЗИ)
· Министерство на земеделието и храните
· Министерство на икономиката, енергетиката 
и туризма
· Министерство на транспорта, информацион­
ните технологии и съобщенията
· Министерство на регионалното развитие и 
благоустройството
· Министерство на отбраната
· Областни и общински администрации
· Национално сдружение на общините в 
Република България 
· Национална електрическа компания 
· Национален институт по метеорология и 
хидрология към БАН
· Български червен кръст
Оценка на персонала
Количествени и качествено-структурни харак­
теристики на персонала
Структурата на Главната дирекция включва три 
отдела и 28 областни управления „Пожарна без­
опасност и защита на населението“, разположени 
в областните центрове на страната. Функциите 
по Закона за водите се изпълняват от отдел 
„Мониторинг и управление на риска“ в Главната 
дирекция и от областните управления за терито­
рията на съответната област. Щатната численост 
на персонала и длъжностите в ГДПБЗН – МВР се